تورکیه جمهوریتی جمهوررئیسلیک ارتباط لر باشقرمه سی نینگ باشلیغی فخرالدین آلتون, ترور تشکیلات لری نینگ اجتماعی ترماق آرقه لی مداخله گه دوچ کیلمسدن پروپاگند قیله آلیاتگن لیگی نی بیلدیررایکن, "تورکیه کبی بیر کوچ نینگ, برچه امکانیت لری بیلن 'متاورس' نینگ قوریلیش پروسه سی نینگ بیر بولگی بولیشی کیره ک ایکن لیگی گه ایشانماقده میز" دییه قید ایتدی.
تورکیه رادیو تلویزیونی (تی آر تی) تامانیدن ترتیب لنگن "تی آر تی خلق ارا متاورس و نشرات فورومی" استانبولده باشله دی.
فوروم نینگ افتتاحیه قسمی ده معروضه قیلگن آلتون, "اجتماعی ترماق پلاتفرم لری نینگ حاضرگی وضعیتی گه قره گنده, دنیا ده گی فاشیزم نی, برچه بشریت گه, 'دموکراسی' نامی بیلن تقدیم ایتیاتگن لیگی نی کورگنی میزده جدی بیر ریسککه دوچ کیلیب قالگن لیگی میز نی بیلدیرماقده میز.
ترور تشکیلات لری نینگ هیچ قنده ی بیر مداخله گه دوچ کیلمسدن پروپاگند قیلیاتگن بو شرایطده خوش لری گه کیلمه گن سیس لرنی قنده ی قیلیب اوچیرگن لیک لری نی جوده یخشی بیله میز.
خوددی شوو سبب لر بیلن تورکیه کبی اوزی دن کتته راق بیر کونگیل جغرافیه سیدن نماینده لیک قیلیاتگن بیر کوچ نینگ, برچه امکانیت لری بیلن 'متاورس' نینگ قوریلیشی بوییچه پروسه نینگ بیر بولگی بولیشی کیره ک ایکن لیگی گه ایشانماقده میز" دییه قید ایتدی.
فوروم گه اشتراک ایتگن تی آر تی عمومی رئیسی محمد زاهد سوباجی قیلگن معروضه سیده, اوز سوز لری نی قوییده گیچه دوام ایتتیردی:
"تی آر تی نینگ متاورسده اینگ مهم رول گه ایگه بولیشی و اینگ کوچلی نشراتی اورگان لردن بیری بولیشی مقصدی بیلن تورکیه نینگ و دنیا نینگ مهم 'متاورس' دیزاین و تکنالوژی شرکت لری بیلن همکارلیکده دیزاین و تکنالوژیک زیربنا فعالیت لری گه باشله دیک".
فوروم ده, تورک و چیت ایللیک اشتراکچی لر نینگ اورین آله دیگن "'متاورس' نی دیزاین ایتیش", "انسانلیک 2.0: ایندی نیمه بار؟ 'متاورس' بیز گه نیمه وعده قیلماقده؟ بشریت نیمه کوتماقده؟","'متاورس' ده اوین لر و باشلش لر' اوچون فرصت لر", "'متاورس' ده میدیا, صنعت, مد و تعلیم" موضوع لری بوییچه ییغیلیش لر بولیب اوته دی.
